આ કાર્યક્રમ બાદ વિજય રૂપાણીએ મીડિયાને માહિતી આપતા જણાવ્યું કે, રાજ્ય સરકારે 7 નવી મેડિકલ કોલેજ ખોલવા મંજૂરી આપી દીધી છે. તેમણે કહ્યું કે, રાજ્યના વિદ્યાર્થીઓને અન્ય રાજ્યમાં મેડિકલના અભ્યાસ માટે ન જવું પડે, તે માટે સરકાર હંમેશા પ્રતિબદ્ધ છે, જેથી સરકારે નવી સાત મેડિકલ કોલેજ ખોલવાની મંજૂરી આપી દીધી છે. આ સાથે સરકારનું લક્ષ્યાંક છે કે, 5000 જેટલી સીટ વધશે. તેમણે કહ્યું કે, સરકાર પ્રયત્ન કરી રહી છે કે, આવતા વર્ષે આ તમામ મેડિકલ કોલેજ શરૂ થઈ જાય.